Nyeste Skilderie af Kiøbenhavn, 1806-08-16
Man vil maaskee indvende, at vi allerede have en saadan Banque, men jeg svarer, at den jeg her vil foreslaae, vil baade i Henseende til sin Indretning og Formaal være forskjellig fra den, vi allerede eie. Vel kan man i den sidste, saavidt jeg veed, faae indsat Capitaler, for deraf at trække Renter, skjønt det er mig ude kjendt, hvor stor og hvor liden en Sum der kan faaes gjort frugtbringende, men jeg formoder med Grund, at Eieren hverken kan faae den hele Capital eller en Deel deraf tilbage, hvad Øieblik han ønsker, men det Hele skal formodentlig henstaae til visse bestemte Terminer. "Ja, saa kan man discontere med sine Penge, vil man maaskee svare, saa veed man forud, hvad Tid man faaer dem tilbage. Men deels er denne Maade ikke saa ganske sikker, deels er heller ikke enhver bekjendt med de Forsigtighedsregler, som i dette Tilfælde maa iagttages, naar man vil undgaae Ubehageligheder. Her maa man desuden udbetale den hele Sum paa eengang. Min Plan til en Laanebanque i Kjøbenhavn, som jeg troer kunde blive nyttig for alle Stænder og endmere befordre Pengenes Circulation, er denne. Der skulde, om mueligt midt i Byen, oprettes et Comptoir, hvorved der maatte ansættes en Casserer, Bogholder og maaskee endnu en tredie Person. Der skulde enhver med Sikkerhed, kunne levere sine Penge baade i store og smaa Summer, lige indtil 10 Rdlr., imod at nyde 3 pC. aarlig deraf. For Indskudet skulde leveres Deponenten et eller flere Beviser, ligesom han selv fandt for godt, som, for ikke at foraarsage Ophold, allerede i Forveien maatte være underskrevne af Cassereren og Bogholderen. Naar nogen leverede 100 Rdlr. og forlangte 10 Beviser, hvert paa 10 Rdlr., eller et mindre Antal paa større Summer, maatte det Bor ikke negtes ham. Disse Beviser maatte lyde paa Jhændehaveren, eller være indrettede omtrent som vore Bancosedler, paa det de her i Staden kunde rullere som god Betaling imellem Mand og Mand. De burde ogsaa være saaledes indrettede, at baade Capitalen og Renter, hvilket Øieblik Beviserne bleve foreviste paa Comptoiret, kunde uopholdelig blive udbetalte. Men for at forebygge al muelig Uorden, naar Tingen kom i Gang, vilde det maaskee være nødvendigt, at Tiden til Penges Jndlevering blev bestemt til hver Formiddag fra Kl. 8 til 12, og Udbetalingstiden igjen blev bestemt fra Kl. 2 til 6 om Eftermiddagen. For ikke at gjøre Arbeidet alt for vidtløftigt og ikke foranledige Misbrug, troer jeg det var godt, at 8 Dage bleve fastsatte som den korteste Tid førend Pengene, igjen kunde blive udbetalte efter noget Beviis At afholde Eieren længere fra at gjøre andet Brug af sine Penge, naar han finder det fordeelagtigere, eller nødvendigere for sig, vilde, af Grunde, jeg forhen har anført, ikke være raadeligt, thi der paalagdes da her, som i andre saadanne Tilfælde, Eieren et Slags Tvang. Jeg ønsker, at Indretningen skal være saa sinpel og tillokkende som mueligt, man kan da vente des flere Lysthavende, hvorved en Deel af Hensigten og Nytten: Pengenes Rullering, vilblive opnaaet. Jeg siger en Deel af Nytten, thi den væsentligste Fordeel for enhver Deeltager vilde efter min Overbeviisning blive den: at ingen, af hvad Stand han end er, som eier mange eller faa Penge, han ikke strax kan gjøre Brug af, men kun benytter sig af efter Haanden, ikke behøver at henlægge dem i sit Chatol, uden at de bære mindste Frugter. Fra det Øieblik af, han faaer dem i Hænde, bør han kunne høste Fordeel af dem, og om end denne Fordeel er nok saa ringe, er den dog altid bedre end aldeles ingen. Jeg vil blandt Mængden anføre nogle, for hvilke denne Indretning især vilde være nyttig. En Embedsmand eller Pensionist, der hæver sin Gage eller Pension maanedsviis, qvartaliter eller kun eengang hvert Aar, kan ikke anvende det, han beholder i sin Casse, paa en rigtigere Maade, end ved at sætte det paa Rente paa et saadant Sted, hvor han veed, det staaer sikkert, og hvor han kan faae det Hele eller en enkelt Deel deraf tilbagebetalt imod Renter, hvad Dag han vil. Det samme er Tilfældet med en Vertshuusholder, Bager eller anden Borgermand, der i Almindelighed tager sine Penge ind i det Smaa, og kun til visse Tider af Aaret igjen forsyner sig med de Varer, han behøver til sin Næringsdrivt. Ja endog for adskillige af vore Tjenestetiender, der almindeligen hæve deres Løn halv eller heelaarsviis, maatte Indretningen kunne være gode Huusholdere til stor Nytte. sort, jeg kjender kun faa Stænder, for hvilke *) Ligeledes for Huuseiere, som faae deres Leie ind d. 15 April og 21 October, og først behøve at betale Rentepengene d. 11 Junii og 11 December. Planen, dersom den kom til Virkelighed, ikke vilde være fordeelagtig, skjønt, efter Omstændighederne, i større og mindre Grad. Man kunde maaskee troe, at Renterne 8 PC. vilde være alt for ringe, da almindelige Renter ere 4 PC.;men lader os antage, at Laanebanquen fik saa meget, at den saae sig istand til at udsætte endeel af det Jndkomne paa Renter til 4 pC., saa er den vundne PC. dog jo nødvendig til Lønningers og andre Udgivters Bestridelse. Rigtig nok vilde dette ikke være tilstrækkeligt for det første, men maaskee dog efter 1, 2 eller 3 Aars Forløb. Skulde man ikke kunne formode, at H. Maj. Kongen allernaadigst vilde tillade, at en passende rentefri Capital imidlertid blev for strakt af Creditcassen, Her var intet vovet; det er kun et spædt Barn, som skal ledes ved Haanden indtil det kan gaae allene. Til Sikkerhed, for enhver ønskedes naturligviis Kongelig Garantie for denne Laanebanque.